Marseillaisa

Marseillaisa [marsejéza] () je revolučná pieseň a štátna hymna Francúzskej republiky.

Dejiny hymny 
Pieseň zložil ženijný dôstojník Claude Joseph Rouget de Lisle (niekedy nazývaný Rouget de l'Isle) v noci z 25. na 26. apríla 1792 v Štrasburgu ako pochod pre francúzske jednotky hájace východné hranice krajiny proti rakúskym intervenčným jednotkám. Pôvodne sa preto volala Chant de guerre de l'Armée du Rhin (Vojnový spev Rýnskej armády). Od 30. júla 1792, keď do Paríža za spevu tejto piesne dorazili vojenské posily dobrovoľníkov z Marseille, je nazvaná Marseillaisou, tzn. marseillskou piesňou. Marseillaisa sa stala jednou z najobľúbenejších piesní Francúzskej revolúcie a 14. júla 1795 bola vyhlásená za štátnu hymnu.

Za cisárstva aj reštaurácie bola zakázaná; štátnou hymnou sa opäť stala za 3. republiky v roku 1879 a je jej hymnou s výnimkou obdobia vichistickej kolaborantskej vlády (1940-1944) dodnes.

Marseillaisa bola v priebehu 19. a 20. storočia obľúbenou piesňou revolučných hnutí. V roku 1917 bola v období medzi Februárovou a Októbrovou revolúciou nakrátko tiež hymnou Ruska.

Od 70. rokov 20. storočia sa vo Francúzsku ozývajú hlasy, že momentálny text s „krvou nepriateľov“ je príliš násilnícky a že by bolo vhodné ho zmeniť v trochu „mierumilovnejšom“ duchu. Vzhľadom na spojenie piesne s bojom za slobodu a demokraciu a jej rolu vo francúzskych dejinách je však akákoľvek zmena krajne nepravdepodobná. Navzdory povahe textu bola v roku 2004 vo Francúzsku uzákonená povinná výuka hymny vo všetkých štátnych školách.

Text Marseillaisy 

1.
Povstaňte deti vlasti,
deň slávy nadišiel!
Proti nám z tyrania
zdvíhajú svoju krvavú vlajku,
zdvíhajú svoju krvavú vlajku.
Počujete v našom kraji
hrozný rev vojakov?
Prichádzajú priamo k nám
podrezať vašich synov a vaše ženy!

Ref.: Do zbrane, občania!
Sformujte batalióny!
Vpred, vpred!
Nech nečistá krv
napojí brázdy našich polí.

2.
Čo plánuje táto horda zotročených
zradcov a sprísahaneckých kráľov?
Pre koho chcú tieto hanebné okovy,
toto dlho pripravované železo?
Toto dlho pripravované železo?
Pre nás, Francúzov! Taká urážka!
Aký hnev to musí vyvolať!
To pre nás sa odvážili chystať
návrat k dávnemu otroctvu!

3.
Čože! Zástupy cudzincov
budú určovať zákony v našich domoch?
Čože! Tieto žoldnierske oddiely
majú poraziť našich statočných bojovníkov?
Majú poraziť našich statočných bojovníkov?
Veľký Bože! S prikovanými rukami
naše tváre sa budú ohýbať pod jarmom
odporných despotov, ktorí seba určili
za vládcu našich osudov

4.
Traste sa, tyrani a vy zradcovia,
hanbo celej krajiny!
Traste sa! Vaše otcovražedné plány
sa dočkajú zaslúženej odplaty!
Sa dočkajú zaslúženej odplaty!
Traste sa, tyrani a vy zradcovia,
hanba celej krajiny!
Každý je vojakom, aby s vami bojoval,
keď padnú naši mladí hrdinovia,
zem zrodí nové,
pripravené proti vám bojovať!

5.
Francúzi, bojovníci ušľachtilí,
Miernite alebo zastavte svoje údery!
Ušetrite tieto úbohé obete,
ktoré bojujú proti nám s ľútosťou.
Ale nie tie krvilačné despoty,
ale nie tie prisluhovače Bouillého,
všetky tieto tigrov, ktorí bez ľútosti
trhajú svojej matke hruď

!

6.
Svätá láska k Vlasti
vedie a podporuje naše ruky za pomstou.
Slobodo, drahá sloboda,
bojuj spolu so svojimi obrancami!
Bojuj spolu so svojimi obrancami!
Pod našimi vlajkami nech víťazstvo
príde so svojou mužnou silou.
Nech tvoji umierajúci nepriatelia
vidí tvoje víťazstvo a našu slávu!

Zaujímavosti 
Obsiahlu hudobnú citáciu francúzskej hymny a variácie na jej melódiu obsahuje predohra Roberta Schumanna Herman a Dorota op. 136 na Goetheho motívy.
Od februára 1917 do novembra 1917 bola aj Hymnou Ruska.

Iné projekty

Externé odkazy 
 Anglický text, na pozadí znie melódia 
 Hymna na stránke prezidenta Francúzska, Real Audio, 118 kB 
 Hymna na stránke prezidenta Francúzska, WAV, 679 kB 
 Hymna na stránke prezidenta Francúzska 

Štátne hymny
Francúzsko